На основу члана 21. став 5. Правилника о суфинансирању пројеката за остваривање јавног интереса у области јавног информисања („Службени Гласник РС“ бр.6/2024), а у вези са Јавним позивом за суфинансирање пројеката за остваривање јавног интереса у области јавног информисања на територији општине Житорађа у 2024. години бр. 400-1341/2024-01 од 14.06.2024.године, и Јавним позивом за учешће у раду стручне комисије од 18.07.2024.године, Начелница општинске управе општине Житорађа расписује

**ЈАВНИ ПОЗИВ ЗА УЧЕШЋЕ У РАДУ СТРУЧНЕ КОМИСИЈЕ**

**ПРОДУЖАВА СЕ РОК** за достављање предлога за чланове стручне комисије за оцењивање пројеката за остваривање јавног интереса у области јавног информисања на територији општинеЖиторађа у 2024.години.

Рок се продужава због недовољног броја приспелих предлога пријава за учешће у раду стручне комисије, будући да из техничких разлога и сметњи електронска пошта није приспела на адресу УНС- а и НУНС-А, и исти почиње да тече наредног дана од дана објављивања на интернет порталу општине Житорађа.

Позивају се новинарска и медијска удружења да писаним путем предложе чланове стручне комисије који ће обављати послове из делокруга надлежности ове комисије предвиђенеПравилником o суфинансирању

Позивају се теоретичари, аналитичари, и практичари из области медија заинтересовани за учешће у раду Комисије, да писаним путем предложе своје чланство у комисији.

Предлог за члана комисије доставља се на обрасцу за пријаву за члана комисије (Образац 3) који је објављен на званичној интернет презентацији општине Житорађа.

Предложена лица не смеју бити у сукобу интереса нити обављати јавну функцију, у складу са правилима о борби против корупције.

Удружења и теоретичари, аналитичари и практичарииз области медија, предлоге за чланове стручне комисије могу послати у року од 7 дана од дана објављивања овог Јавног позива на интернет презентацији општине Житорађа, који се расписује због недовољног броја пристиглих пријава предлога лица која испуњавају законом предвиђене услове за рад у саставу стручне комисије, у вези са Јавним позивом за суфинансирање пројеката за остваривање јавног интереса у области јавног информисања на територијиопштине Житорађа у 2024. години бр. 400-1341/2024-01 од 14.06.2024.године.

Пријаве се достављају на адресу органа који расписује конкурс: општина Житорађа, ул. Топлички хероји бр.53, 18412 Житорађа, са назнаком: **„Пријава за учешће у раду стручне комисије за Конкурс за суфинансирање пројеката производње медијских садржаја у области јавног информисања на територији општине Житорађа у 2024.години“.** На полеђини коверте наводи се назив новинарског и медијског удружења које предлаже члана комисије, односно име и презиме теоретичара, аналитичара и практичара из области медија који подносе пријаву за учешће у раду комисије.

У Житорађи,

дана 05.08.2024.године

Број:400-1341/2024-01

Начелница ОУ

Марјана Стевановић